CELEX: 62013TN0562
Language: mt
Date: 2013-10-24 00:00:00
Title: Kawża T-562/13: Rikors ippreżentat fl- 24 ta’ Ottubru 2013 — Isotis vs Il-Kummissjoni Ewropea

11.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/26
            
         Rikors ippreżentat fl-24 ta’ Ottubru 2013 — Isotis vs Il-Kummissjoni Ewropea
   (Kawża T-562/13)
   2014/C 9/42
   Lingwa tal-kawża: il-Grieg
   
      Partijiet
   
   
      Rikorrenti: Koinonia tis Pliroforias Anoichti stis Eidikes Anagkes — ISOTIS (Ateni, il-Greċja) (rappreżentant: S. Skliris, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tikkonstatata li, meta talbet mingħand ir-rikorrenti l-ammont ta’ EUR 47 197,93 li l-Kummissjoni ħallset fil-kuntest tal-kuntratt 238940 REACH 112, il-Kummissjoni kisret il-kuntratt kontenzjuż,
            
         
               —
            
            
               tikkonstata li r-rikorrenti ma hijiex responsabbli għar-rimbors tal-ammont imsemmi iktar ’il fuq imħallas mill-Kummissjoni,
            
         
               —
            
            
               tikkonstata li, fi kwalunkwe każ, id-dejn imsemmi iktar ’il fuq mitlub mill-Kummissjoni, għall-ammont ta’ EUR 13 821,12, huwa infondat,
            
         
               —
            
            
               tikkonstata li l-kundizzjonijiet ġenerali tal-kuntratti tal-FP6 ma japplikawx fil-kuntest tal-kuntratt 238940 REACH 112 u li, konsegwentement, fil-kuntest tal-kuntratt kontenzjuż, ir-rikorrenti bl-ebda mod ma hija responsabbli għal kwalunkwe ammont bħala kumpens fil-forma ta’ somma f’daqqa,
            
         
               —
            
            
               tikkonstata li, meta ddikjarat l-intenzjoni tagħha li titlob kumpens fil-forma ta’ somma f’daqqa taħt il-kundizzjonijiet ġenerali tal-kuntratti FP6, il-Kummissjoni kisret il-kuntratt inkwistjoni 238940 REACH 112,
            
         
               —
            
            
               tikkundanna lill-Kummissjoni għall-ispejjeż sostnuti mir-rikorrenti.
            
         
      Motivi u argumenti prinċipali
   
   Insostenn ta’ dan ir-rikors, ibbażat parzjalment fuq il-klawżola tal-arbitraġġ tal-kuntratt kontenzjuż u min-naħa l-oħra fuq id-dritt Belġjan, li għalih jirreferi l-kuntratt inkwistjoni, ir-rikorrenti tinvoka tliet motivi.
   
               (1)
            
            
               L-ewwel motiv huwa bbażat fuq ksur mill-Kummissjoni ta’ bona fide u ta’ użanzi ta’ kummerċ ġusti. B’mod iktar partikolari, ir-rikorrenti ssostni li l-Kummissjoni talbet ammonti differenti mingħajr ma ressqet motiv preċiż u speċifiku dwar il-mertu ta’ tali pretensjonijiet, u li l-aġir kuntrattwali tagħha huwa kuntrarju għad-dispożizzjonijiet tal-Karta tad-Drittijiet Fundamentali. Barra minn hekk, ir-rikorrenti ssostni li n-nuqqas tal-Kummissjoni li twettaq l-obbligi kuntrattwali tagħha jirriżulta wkoll mill-intenzjoni tagħha li tinforza d-drittijiet skont il-kundizzjonijiet ġenerali applikabbli għal tip ieħor ta’ kuntratti (FP6), li huma differenti minn dawk li japplikaw għall-kuntratt kontenzjuż REACH 112 (PCI).
            
         
               (2)
            
            
               It-tieni motiv, ibbażat fuq il-ksur tad-dispożizzjonijiet tal-Artikolu II.28, punti 1 u 5, tal-kuntratt 238940 REACH 112. B’mod iktar speċifiku, ir-rikorrenti ssostni li l-Kummissjoni għandha pretensjonijiet mingħajr ma sar kontroll minn qabel fil-kuntest tal-kuntratt kontenzjuż u li hija invokat f’termini ġenerali u astratti rapport ta’ verifika li ma jikkonċernax il-kuntratt kontenzjuż REACH 112.
            
         
               (3)
            
            
               It-tielet motiv, invokat sussidjarjament, huwa bbażat fuq il-mala fide u natura abużiva tal-pretensjoni tal-Kummissjoni.